09/08/2021 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2021/32120. Resolución de concesión provisional do Programa FO103B/2021

RESOLUCIÓN POLA QUE SE APROBA A CONCESIÓN PROVISIONAL DE SUBVENCIÓNS CORRESPONDENTES AO PROGRAMA FO103B: CONVOCATORIA DO PROGRAMA DE SUBVENCIÓNS PARA CLUBS DEPORTIVOS DA PROVINCIA, SEN ÁNIMO DE LUCRO, CON EQUIPOS OU DEPORTISTAS QUE PARTICIPEN EN COMPETICIÓN FEDERADA DE ÁMBITO LOCAL, PROVINCIAL, OU AUTONÓMICO DURANTE O ANO 2021 Don VALENTÍN GONZÁLEZ FORMOSO, presidente da Deputación Provincial da Coruña, Primeiro. –Por resolución da Presidencia da Deputación núm.42766, de data 30 de decembro de 2020, aprobáronse as Bases reguladoras do programa FO103B: Convocatoria do programa de subvencións de para clubs deportivos da provincia, sen ánimo de lucro, con equipos ou deportistas que participen en competición federada de ámbito local, provincial ou autonómico durante o ano 2021, publicadas no BOP n.º 225, do 31 de decembro de 2020. A dita convocatoria foi publicada no BOP n.º 2, do 21 de febreiro de 2020, e o prazo de presentación de solicitudes finalizou o día 5 de marzo de 2021 ás 14.00 horas. Segundo. –A totalidade das solicitudes referidas nesta resolución foron presentadas dentro do prazo establecido na convocatoria e, agás as non admitidas, cumpren cos requisitos establecidos nela. Modificáronse os orzamentos naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático. Terceiro. –Na partida orzamentaria 0612/3411/481 do Orzamento Xeral desta Deputación para o exercicio corrente, existe consignación orzamentaria para facer fronte á concesión das subvencións propostas. Cuarto. –Constan no expediente os informes da Unidade Xestora do Programa e do Servizo de Fiscalización. Vistos os antecedentes sinalados, así como as disposicións legais de aplicación, RESOLVO: 1.–Non admitir as solicitudes que figuran no Anexo 1, polos motivos que se indican.2.–Conceder provisionalmente as subvencións ás entidades que se relacionan no Anexo 2, polos importes que se indican, con cargo á partida orzamentaria 0612/3411/481.3.–Conceder provisionalmente as subvencións ás entidades que se relacionan no Anexo 3, condicionadas por non estar ao corrente nas obrigas tributarias, e que deberán ser emendadas polas solicitantes no prazo de dez días hábiles que se sinala máis adiante.4.–Autorizar ás entidades que o solicitaron para que poidan concertar a execución do obxecto da subvención con persoas vinculadas á entidade, cumprindo os requisitos establecidos nas bases reguladoras desta convocatoria e no artigo 29.7. d da Lei 38/2003, do 17 de novembro, xeral de subvencións (O importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario). 5.–Publicar a presente resolución provisional no Boletín Oficial da Provincia co que se entenderá notificada ás entidades interesadas, de acordo co establecido no artigo 45.1. b. da Lei 39/2015, de 1 de outubro, do Administrativo Común das Administracións Públicas. A título informativo, publicar esta resolución na páxina web da Deputación.6.–Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que as entidades solicitantes poidan comunicar, se é o caso, a desistencia da solicitude, presentar alegacións ou emenda de erros. Transcorrido o devandito prazo de 10 días sen que por parte das solicitantes se desista expresamente, a subvención considerarase aceptada tácitamente.7.–A presente resolución provisional non xera dereito ningún a favor das entidades beneficiarias propostas. Só a publicación da resolución definitiva xerará estes dereitos. ANEXO 1.–Non admitidas ANEXO 2.–Concedidas provisionalmente TOTAL CONCEDIDO 670.931,46 € ANEXO 3.–Concedidas provisionalmente condicionadas TOTAL CONCEDIDO CONDICIONADO 21.073,70 € A Coruña, 5 de agosto de 2021. O presidente, O secretario, Valentín González Formoso José Luis Almau Supervía